Fundet i festivalstasken | #minkulturby
#minkulturby
Din indgang til Aarhus Kulturhovedstad 2017
Kalender
Interaktivt kort
Videoer
#minkulturby
Om os
Fundet i festivalstasken
Af Lærke Lindø Jensen.
Festivalsæsonen er ved at rulle ind, og vi kunne ikke være mere spændte her hos #minkulturby!
Der er ikke noget som at tilbringe en dag med gode venner, endeløst solskin, live musik. Og selvom Aarhus ikke er den nye Coachella, er byen i år fyldt med festivaller, og vi planlægger at tage til så mange som overhovedet muligt.
De fleste festivaller er en heldagsforpligtelse, så det er vigtigt at du har de helt rigtige ting med i tasken. Med det i tankerne har vi på bloggen sammensat en liste af must-have items til din festivalstaske, så du kan nyde fede beats og lækre snacks – uden at skulle bekymre dig om hvad du nu har glemt.
solbriller
Et par smarte solbriller er et must for enhver festival! Vi er vilde med denne sarte skønhed fra Monki. De er lette, passer til alt, og vil beskytte dine øjne indtil solen går ned.
mobil cover
Er du bekymret for, at telefonen får et par skrammer, så udstyr den med et lækkert cover. Vi er vilde med det feminine kaktus cover fra &other stories. Ikke alene beskytter det din telefon, mens du tager selfies med veninderne, men det har også plads til dit kreditkort og ID.
mini parfume
Hvis du er afsted til en musikfestival en eller flere dage, gør en lille mini af din yndlings parfume i håndtasken underværker. Frisk igen ahhh.
tørklæde
Er du kommet afsted med en lille taske, så bind et tørklæde om remmen. Et stort tørklæde kan fungere som tæppe om dagen og holde dig varm om halsen når solen går ned. Vi tager denne skønhed fra &other stories med på tur – hvilket et tager du med?
vand
Slip for at stå i lange køer for vand, mens du går glip af de fede numre. Snup i stedet vand med hjemmefra – så har du altid vand ved hånden. Det er penge sparet, som du kan bruge på lækre snacks.
læbestift og læbepomade
Lyserøde nuancer er kommet for at blive – pep dit look op med en sommerfarve eller forkæl dine læber med en tinted læbepomade.
solcreme
Glem ikke din hud! Der er ikke noget værre end at blive solskoldet, og det kan nemt undgås. Vores yndlings er denne fra Clarins! Den dufter skønt, beskytter din hud og fugter på en og samme tid.
bumbag
Den ultimative festivalstaske. Hvad end du skal til musikfestival eller Food festival er denne taske et must. Den kan bruges cross body eller om hofterne – lige som du har lyst til. De fås både store og små, så der er en taske til ethvert temperament.
Har du festivalsplaner i år? Og hvad er essentielt for dig i din taske?
Lad os se indholdet af din festivaltaske på Instagram med #minkulturby!
jeanjo • 10. april 2017
↞ Previous Post
Derfor er litteratur så fedt!
Next Post ↠
Madkultur2017 på Tangkrogen i september
Instagram: #minkulturby
Nye indlæg
Mit Aarhus
"Du er den kultur, du skaber!"
Velkommen til #minkulturby!
Guide: 6 fede festivaler du ikke må gå glip af
Konkurrence: Skriv 500 ord og få trykt din egen bog
Forside
Kalender
Interaktivt kort
Videoer
#minkulturby
Om os
Copyright © 2014 #minkulturby – Griffin Theme